**Aruncarea în valuri**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu pot să fiu bolnav de nepăsare,

să nu mai știu nimic de ochii tăi

să mă feresc de setea de splendoare

când ard de dorul tău în vâlvătăi.

M-arunc suav în marea neștiută

ce s-a ascuns in profunzimea lor

și remorchez de-a fericirii plută

un însetat de dor mistuitor.

Să nu îmi spui că marea din privire

e prea adâncă pentru-al meu combat!

Doresc să sorb un strop de izbăvire

ca, mai apoi, să mor împricinat.

Iar de va fi ca pluta fericirii

să se zdrobească în al vieții port,

Vor fi destui din speța omenirii

ce-or denigra de-amor cum mă comport.

Mă vor fixa pe melița lumească

să-mi judece al meu comportament,

Că am ales o mare diavolească

în care m-am scăldat ca un dement.

Nu am putut s-aleg o simplitate

ce dormita în altele priviri?

De ce-am dorit ca, ție, zeitate,

să nu-ți aduc ofrandă răzvrătiri?

Dar nu vor înțelege claritatea

și bucuria saltului spre Vis

când am văzut în tine jumătatea

ce îmi va da al Raiului parvis.

Dar nu renasc avid de repetare

sunt doar avid de adierea ta

ce îmi șoptește cu a sa chemare

că mă așteaptă Marea undeva.